
Unutrašnja kontola 
Fitosanitarni inspektori su u julu vršili inspekcijski nadzor u oblasti zdravstvene zaštite bilja, nadzor u objektima za proizvodnju sjemenskog i sadnog materijala, objektima za promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla. 
Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja i praćenje štetnih organizama bilja, a naročito u skladištima sjemenskog i merkantilnog krompira u cilju utvrđivanja mogućeg prisustva štetnih organizama, vršena je i kontrola: podnošenja prijava za proizvodnju u postupku sertifikacije sjemenskog i sadnog materijala, uzorkovanje sjemenskog i sadnog materijala, kontrola propisanih uslova za rasadnike, kontrola kvaliteta sjemenskog materijala u prometu i uslova u objektima za njihovo skladištenje i čuvanje. 
U izvještajnom periodu u unutrašnjoj kontroli izvršeno je ukupno 146 inspekcijskih pregleda. 
Broj inspekcijskih pregleda na osnovu: 
· zakona o zdravstvenoj zaštiti bilja: 109 pregleda; 
· zakona o sadnom materijalu: 8 pregleda; 
· zakona o sjemenskom materijalu poljoprivrednog bilja: 9 pregleda; 
· zakona o sredstvima za ishranu bilja: 5 pregleda; 
· zakona o sredstvima za zaštitu bilja: 10 pregleda;
· zakona o bezbjednosti hrane: 5 pregleda.
U izvještajnom periodu uzeto je 56 uzoraka. Osim uzorkovanja vršene su kontrole upotrebom kontrolnih listi kao i dodatne kontrole štetnih organizama bilja primjenom brzih testova izvršena su testiranja uzoraka bilja na prisustvo gljive Phytophthora spp, na prisustvo bakterije Erwinia amylovora, na prisustvo bakterije Ralstonia solonacearum, svi testovi su dali negativan rezultat. 
Kontrola uvoza i izvoza
Fitosanitarni inspektori su u julu vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite. 

Fitosanitarna inspekcija je u julu izvršila pregled ukupno 1908 pošiljki (uvoz/izvoz) i to: 
· 1271 pošiljki pri uvozu;
· 42 pošiljki u provozu;
· 133 pošiljki za reexport;
· 18 ovjera deklaracija; 
· 3 rješenja o zabrani uvoza/ provoza;
· 3 rješenja o uništenju robe i
· 438 pošiljki za izvoz.

Ukupno je uzeto 277 uzoraka pri uvozu od čega je za 5 uzoraka laboratorijski utvrđeno da ne odgovaraju propisanim zahtjevima. 
U julu, labaoratorijski je ispitano 21.79% pošiljki iz uvoza.
Osim uzorkovanja prilikom uvoza vršene su i dodatne kontrole sadnog materijala primjenom brzih testova na: Erwinia amilovora, Phytophtora sp., Ralstonia solanacearum, svi su bili negativni.

Nebezbjedne uništene/vraćene pošiljke 
Zbog utvrđenih neusaglašenosti sa propisanim zahtjevima spriječeno je stavljanje na tržište sledećih proizvoda:
· [bookmark: _Hlk34737932]vraćanje pošiljki: 1 pošiljka šampinjona u količini od 1.996,80 kg i 2 pošiljke brašna u količini od 25.494,00 kg;
· uništenje pošiljki: 1 pošiljka paradajza u količini od 3.334,00 kg, 1 pošiljka krastavca u količini od 512,00 kg i 1 pošiljka badema u količini od 150,00 kg.

Nebezbjedne uništene/vraćene pošiljke
	Br
	Datum
	Proizvod
	Količina
(kg)
	Neusaglašenost
	Razlog
	MDK
utvrđena
	MDK
propisana

	1. 
	08.07.2026.
	šampinjoni
	1.996,80
	rezidue pesticida
	difulubenzuron
	0.04
	0.01

	2. 
	14.07.2026.
	brašno
	25.000,00
	nepotpuna deklaracija
	/
	/
	/

	3. 
	24.07.2026.
	brašno
	494,00
	kvalitet
	[bookmark: _GoBack]prisustvo živih skladišnih štetnih organizama
	/
	/

	4. 
	27.07.2026.
	badem 
	150,00 kom
	kvalitet
	ne odgovara normama kvaliteta
	/
	/

	5. 
	31.07.2026.
	paradajz
	3.334,00
	rezidue pesticida
	chlorfenapyr
	0.06
	0.01

	6. 
	31.07.2026.
	krastavac
	512,00
	rezidue pesticida
	folpet
	0.13
	0.03



Kontrola izvoza
Fitosanitarna inspekcija je pri izvozu izvršila pregled 571 pošiljki i izdala: 438 fitosertifikata za izvoz: ljekovitog bilja, rezane drvene građe, hrane za životinje, lubenica, grožđa, krompira i 133 fitosertifikata za reexport.
Fitosanitarni inspektori su u izvještajnom periodu naplatili naknade u iznosu od 71.501,25 €.

